Neuvoston päätöslauselma annettu 17 päivänä marraskuuta 1995, ruuhkautumisen ja kriisitilanteiden aiheuttamista ongelmista Euroopan lentoliikenteessä



Virallinen lehti nro C 317 , 28/11/1995 s. 0001 - 0002



NEUVOSTON PÄÄTÖSLAUSELMA annettu 17 päivänä marraskuuta 1995, ruuhkautumisen ja kriisitilanteiden aiheuttamista ongelmista Euroopan lentoliikenteessä (95/C 317/01) EUROOPAN UNIONIN NEUVOSTO, joka katsoo, että lentoliikenteen hallinnalla on ensiarvoisen suuri merkitys Euroopan lentokuljetusten kehittymiselle, lentoliikenteellä on tärkeä asema taloudellisessa kehityksessä ja sosiaalisen yhteenkuuluvuuden lujittamisessa, koska sen ansiosta nopeat ja tehokkaat yhteydet alueiden välillä ja erityisesti pääsy syrjäseuduille ja saaristoalueille ovat mahdollisia, lentoliikenteen ruuhkautuminen aiheuttaa huomattavia tappioita lentoyhtiöille ja luo taloudellisia esteitä lentoliikenteelle Euroopan unionissa samalla, kun siitä yleensäkin aiheutuu hankaluuksia käyttäjille, erityisesti joidenkin liikennevirtojen osalta tämä ruuhkautuminen saavuttaa kausiluonteisia huippuja pääasiallisesti ilmatilan täyttymisen sekä käytettävissä olevan kapasiteetin vähenemisen vuoksi, pitkäaikainen odottamaton tai suunnittelematon siviililentoliikenteen valvonnan tehon väheneminen voi aiheuttaa kriisin, käytettävissä olevien voimavarojen parempi hyödyntäminen voisi lieventää ruuhkia ja osoittautua hyödylliseksi kustannusten pienentämisessä, neuvosto muistutti jo 18 päivänä heinäkuuta 1989 annetussa päätöslauselmassaan (1) sekä 29 päivänä maaliskuuta 1990 ja 7 päivänä joulukuuta 1992 tehdyissä päätelmissään lentolliikennejärjestelmän voimavaroihin liittyvistä ongelmista ja kehotti ponnisteluihin ratkaisun aikaansaamiseksi, direktiivissä 93/65/ETY (2) käsitellään yhteensopivien teknisten eritelmien määrittelemistä ja käyttöä lentoliikenteen hallinnan laitteiden ja järjestelmien hankinnassa, komissio esitti neuvostolle 4 päivänä syyskuuta 1995 tiedonannon lentoliikenteen ruuhka- ja kriisitilanteista, kansainvälisillä järjestöillä kuten Kansainvälisellä siviili-ilmailujärjestöllä (ICAO), Euroopan siviili-ilmailukonferenssilla (ECAC) ja Euroopan lennonvarmistusalan järjestöllä (Eurocontrol) on keskeinen asema lentoliikenteen hallinnassa ja järjestämisessä, Euroopan unionin on vältettävä päällekkäisyyttä edellä mainittujen järjestöjen jo toteuttamien tehtävien ja toimintojen kanssa, ja tämä päätöslauselma ei rajoita toimivaltuuksien jakamista jäsenvaltioiden, Euroopan unionin ja toimivaltaisten kansainvälisten järjestöjen kesken, eikä siinä rajoiteta turvallisuudesta, yleistestä järjestyksestä ja puolustuksesta aiheutuvia välttämättömiä vaatimuksia, KEHOTTAA EUROOPAN UNIONIN JÄSENVALTIOITA, jotka eivät vielä ole Eurocontrolin jäseniä, liittymään tähän toimielimeen mahdollisimman pian, jotta taattaisiin nykyisille ja tuleville toiminnoille suurempi tehokkuus, PANEE TYYTYVÄISENÄ MERKILLE "kriisinhallintayksikön" olemassaolon Eurocontrolin yhteydessä ja sopii tukevansa tämän toimintaa, ILMOITTAA SUHTAUTUVANSA MYÖNTEISESTI kussakin Euroopan unionin jäsenvaltiossa olemassa olevien menettelytapojen tutkimiseen lentoliikenteen hallinnan (ATM) (3) vähimmäispalvelujen toteuttamiseksi kriisitapauksessa. Tämän tutkimuksen tarkoituksena on määritellä, tarvittaessa yhteistyössä kaikkien asianomaisten yhteistyökumppanien kanssa, pääperiaatteet mahdollisimman tehokkaiden vähimmäispalvelujen toteuttamiseksi kriisitilanteessa ja edistää kansallisten hätäsuunnitelmien yhteensovittamista. Tämän vuoksi neuvosto kehottaa jäsenvaltioita, Eurocontrolia ja komissiota yhteistyössä huolehtimaan yhteensovittamisesta edellä mainittujen tutkimusten toteuttamiseksi, PANEE MERKILLE Eurocontrolin ilmaliikennevirtojen hallinnan keskuselimen toiminnan Euroopan liikennevirtojen kehittämiseksi ja tukee sitä sekä kehottaa kyseistä järjestöä arvioimaan uudelleen tärkeysjärjestystä koskevien sääntöjen kiireellisyyttä yhteistoiminta- ja kriisitilanteita varten sekä tutkimaan mahdollisuuksia parantaa suunnittelua ottaen huomioon lähtö- ja saapumisaikojen jakamista koskevan lainsäädännön, PANEE MERKILLE, että komissio aikoo esittää valkoisen kirjansa lentoliikenteen hallinnasta vuoden 1995 loppuun mennessä. (1) EYVL N:o C 189, 26.7.1989, s. 3 (2) EYVL N:o L 187, 29.7.1993, s. 52. (3) (ATM) Air Traffic Management